S-21/2012

Mál þetta, sem dómtekið var 15. marz, er höfðað með ákæru ríkissaksóknara, útgefinni 10. janúar, á hendur E-kk-þgf Þ-kk-þgf S-kk-þgf, kt. 000000-0000, og L-kk-þgf M-kk-þgf S-kk-þgf, kt. 000000-0000, báðum nú til heimilis í Tungusíðu 6, Akureyri,

„fyrir sérstaklega hættulega líkamsárás, með því að hafa aðfaranótt laugardagsins 6. ágúst 2011 á Ráðhústorginu við Kaffi Amor á Akureyri í félagi veist að [A], ákærði L-kk-nf M-kk-nf slegið hann í hnakkann með glerflösku sem brotnaði við höggið og ákærði E-kk-nf Þ-kk-nf í kjölfarið slegið [A] að minnsta kosti tveimur höggum í andlit og efri hluta búks þannig að [A] féll í jörðina og þá sparkað einu sinni í höfuð hans. Af árásinni hlaut [A] bólgu og mar hliðlægt, fyrir neðan og ofanvert við vinstra auga og fleiðursár og klórför aftan við vinstra eyra.

Háttsemi ákærðu telst varða við 2. mgr. 218. gr. almennra hegningarlaga nr. 19/1940. sbr. 11. gr. laga nr. 20/1981.“

Ákæruvaldið krefst þess að ákærðu verði dæmdir til refsingar og greiðslu alls sakarkostnaðar. Þá er í málinu einkaréttarkrafa A, sem krefst þess að ákærðu verði dæmdir til að greiða honum 100.000 krónur in solidum. Upphaflega var krafan hærri en undir rekstri málsins tókst samkomulag með A og ákærðu þess efnis að bótakrafan var lækkuð en ákærðu andmæla ekki breyttri bótakröfu.

Fyrir dómi játuðu ákærðu sök samkvæmt ákæru. Með játningunni sem fær stoð í gögnum málsins eru þeir sannir að sök og hafa unnið sér til refsingar, en telja verður háttsemi þeirra rétt færða til refsiákvæða í ákæru.

Með broti sínu hafa ákærðu, svo sem í ákæru greinir, gerzt sekir um sérstaklega hættulega líkamsárás en af þeirra völdum fær annar maður glerflösku, högg og spark í höfuð. Þá eykur alvarleika brotsins að ákærðu vinna það í félagi. Á hinn bóginn játa ákærðu sök sína og hafa komizt að samkomulagi um bætur til þess sem fyrir brotinu varð.

Fyrir dómi byggði verjandi ákærðu á því að ákærði L-kk-nf M-kk-nf hefði á þessum tíma verið að ná sér eftir mjaðmargrindarbrot og ekki mátt við að fá högg eða áverka og því hefðu ákærðu þurft að hafa snör handtök þegar átök hefðu hafizt. Gögn málsins sýna að ákærði L-kk-nf M-kk-nf brotnaði á lærlegg í maí 2011 og hefur vafalaust enn glímt við afleiðingar þess á þeim tíma sem atvik máls urðu. Það þykir ekki breyta niðurstöðu þessa máls, en ekki hefur verið sýnt fram á að ástand þess ákærða á umræddum tíma réttlæti þá árás á A sem ákærðu er gefin að sök og þeir hafa játað.

Sakaferill ákærða L-kk-ef M-kk-ef hefur ekki áhrif á ákvörðun refsingar hans.

Sakaferill ákærða E-kk-ef Þ-kk-ef er með þeim hætti að í september 2005 og október 2007 gekkst hann undir viðurlagaákvörðun, sekt fyrir fíkniefnalagabrot. Í júní 2008 var hann dæmdur í tveggja mánaða fangelsi fyrir brot gegn 1. mgr. 106. gr. almennra hegningarlaga, en fullnustu refsingarinnar frestað skilorðsbundið í tvö ár. Í nóvember 2008 var hann dæmdur til greiðslu 28.000 króna sektar fyrir fíkniefnalagabrot. Var um skilorðsrof að ræða en skilorðsdómurinn var ekki dæmdur upp. Í október 2009 var ákærði dæmdur til greiðslu 290.000 króna sektar fyrir fíkniefnalagabrot og brot gegn 1. sbr. 2. mgr. 45. a gr. umferðarlaga og var hann jafnfram sviptur ökurétti í 8 mánuði. Var um skilorðsrof að ræða en skilorðsdómurinn var ekki dæmdur upp. Í nóvember 2009 var ákærði svo dæmdur í fimm mánaða fangelsi fyrir fíkniefnalagabrot og brot gegn 1. sbr. 2. mgr. 45. a gr. umferðarlaga, auk þess sem hann var sviptur ökurétti í fjóra mánuði. Fullnustu fangelsisrefsingarinnar var frestað skilorðsbundið í þrjú ár, en með dóminum var skilorðsdómur ákærða frá júní 2008 tekinn upp.

Ákærði E-kk-nf Þ-kk-nf hefur nú enn rofið skilorð og að þessu sinni með hættulegri líkamsárás. Verður skilorðsdómurinn frá nóvember 2009 nú tekinn upp og honum gerð refsing í einu lagi, alls átta mánaða fangelsi en fullnustu sex mánaða af refsingunni þykir mega fresta og falli hún niður að liðnum þremur árum haldi ákærði almennt skilorð.

Ákærði L-kk-nf M-kk-nf verður dæmdur í þriggja mánaða fangelsi en fullnustu refsingarinnar verður frestað og niður skal hún falla að liðnum tveimur árum haldi ákærði almennt skilorð.

Ákærðu verða dæmdir til að greiða A in solidum 100.000 krónur svo sem hann krefst með breyttri bótakröfu sinni og þeir andmæla ekki.

Þá verða ákærðu dæmdir til að greiða málsvarnarþóknun skipaðs verjanda síns, Þ-kk-ef H-kk-ef héraðsdómslögmanns, 150.600 krónur og er virðisaukaskattur innifalinn, og annan sakarkostnað sem samkvæmt yfirliti sýslumanns nemur 34.500 krónum.

Af hálfu ákæruvaldsins fór E-kk-nf Þ-kk-nf fulltrúi sýslumanns með málið.

Þ-kk-nf D-kk-nf kveður upp dóm þennan.

D Ó M S O R Ð :

Ákærði E-kk-nf Þ-kk-nf S-kk-nf sæti fangelsi í átta mánuði. Fullnustu sex mánaða af refsingunni skal frestað og niður skal hún falla að liðnum þremur árum haldi ákærði almennt skilorð 57. gr. almennra hegningarlega nr. 19/1940.

Ákærði L-kk-nf M-kk-nf S-kk-nf sæti fangelsi í þrjá mánuði. Fullnustu refsingarinnar skal frestað og niður skal hún falla að liðnum tveimur árum haldi ákærði almennt skilorð 57. gr. almennra hegningarlega nr. 19/1940.

Ákærðu greiði in solidum A 100.000 krónur.

Ákærðu greiði in solidum málsvarnarþóknun skipaðs verjanda síns, Þ-kk-ef H-kk-ef héraðsdómslögmanns, 150.600 krónur, og annan sakarkostnað 34.500 krónur.